ועדת הכספים, כנסת 17, פרוטוקול מספר 321, 2007-02-21 10:20

יעקב ליצמן: אני פותח את ישיבת ועדת הכספים.

יעקב ליצמן: על סדר היום תקנות ההסדרים במשק המדינה (תיקוני חקיקה) (הקלות מס בקשר להסדרי סיוע לחקלאים) (תיקון) התשס"ז-2007.

יעקב ליצמן: צו ההסדרים במשק המדינה (תיקוני חקיקה) (הכרזה על הסכם נוסף), התשס"ז-2007.

מיכל דויטש: מונחות לפניכם שתי תקנות שמטרתן לקבוע פטור ממס רווחי הון שחל על מכירת אמצעי שליטה בתאגידים שהתמורה תשמש לכיסוי התחייבויות על פי הסכם הקיבוצים והסכמים פרטניים שנחתמו.

מיכל דויטש: החקיקה הזו מקורה בהחלטת ממשלה מ-10 באוקטובר 2005.

מיכל דויטש: בעקבות אותה החלטת ממשלה לפני כחודש הארכתם את החקיקה הראשית המסמיכה לתקנות הללו והארכתם את זה משנת 2006 לשנת 2012.

מיכל דויטש: במקביל, לפי המלצתכם באותה ישיבה, את התקנות עשינו לא מ-14 במאי 2006 ועד תוך 2009 אלא מה-1 בינואר 2007 ועד תום 2010, פטור מלא, ובשנת המס 2011, 70 אחוזים, ובשנת המס 2012, 35 אחוזים.

מיכל דויטש: החלטת הממשלה מה-10 באוקטובר 2005 הייתה מותנית בחתימה על הסכם עם הבנקים ועם המינהלות לעניין ייעוד התמורות.

מיכל דויטש: ההסכם כאמור נחתם ב-14 במאי 2006 ומונח לפניכם צו הכרזה של שר האוצר שמכריז עליו כהסכם לצורך חוק ההסדרים והתקנות המונחות לפניכם.

מיכל דויטש: לידיעה.

מיכל דויטש: יש שתי טעויות סופר ששגית אפיק ביקשה שאומר לפרוטוקול.

מיכל דויטש: בתקנה 3(ב) לתקנות, ברישא כתוב "על אף האמור בתקנה 3(א) רישא".

מיכל דויטש: צריך לומר שם: "על אף האמור בתקנה 3(א)(א) רישא".

מיכל דויטש: התנאי לפטור בתקנות האלו הוא גם אישורי המינהלת וגם אישור שיינתן על-ידי מנכ"ל משרד האוצר לעניין יישום וקיום התחייבויות אחרות שקיימות בהסכמים ובהסדרים, ופנייה למנהל רשות המיסים בבקשה להסדר מס שבנושא הזה מטפל שמעון כהן, מנהל המחלקה המקצועית ברשות המיסים, בפניות מוקדמות שפנו אליו בעניין הזה.

שמעון כהן: אני לא פניתי, אבל פנו אלינו.

מיכל דויטש: על-פי הפקודה, סמכותו של המנהל לתת הסדרי מס, הואצלה למספר עובדים ברשות שהראשי שבהם הוא שמעון כהן שהוא מנהל המחלקה המקצועית.

מיכל דויטש: אלו התקנות והצו שמונחים בפניכם.

מיכל דויטש: נודה על אישורכם.

יעקב ליצמן: מי בעד אישור התקנות?

יעקב ליצמן: ה צ ב ע ה התקנות אושרו תודה רבה.